section_heading: Povijest
paragraph_text: Selo i župa Žumberak spominju se u prvom popisu župa Zagrebačke biskupije iz 1334. godine. Župna crkva svetog Nikole biskupa i župa spominju se i 1349. godine u sporu oko prikupljanja desetine. U 14. stoljeću područje Žumberka pripojeno je Akvilejskoj patrijaršiji. Od 15. stoljeća Osmanlije preko Žumberka vrše prodore u Kranjsku, te je mnogo žitelja tog prostora pobijeno i raseljeno. Habsburška uprava kasnije naseljava ovo područje. Od 1789. godine župa je ponovno u sastavu Zagrebačke biskupije.